

**H O T Ă R Â R E**

**privind emiterea acordului Județului Cluj, în calitate de proprietar al construcției înscrise în Cartea funciară nr. 60462-C1 Jucu, pentru alipirea imobilelor înscrise în Cărțile funciare nr. 60461 Jucu, 60462 Jucu, 60463 Jucu și 72281 Jucu**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 33 din 5.02.2024 privind emiterea acordului Județului Cluj, în calitate de proprietar al construcției înscrise în Cartea funciară nr. 60462-C1 Jucu, pentru alipirea imobilelor înscrise în Cărțile funciare nr. 60461 Jucu, 60462 Jucu, 60463 Jucu și 72281 Jucu, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 4609/02.02.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 4556/02.02.2024 şi de Avizul cu nr. 4609 din 7.02.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de Adresa Companiei de Apă Someș SA nr. 2146/DG/SJ/18.01.2024, înregistrată la Consiliul Județean Cluj sub nr. 2654/19.01.2024;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 108, ale art. 173 alin. (1) lit. c) și d), alin. (4) lit. a) și alin. (5) lit.m) și ale art. 302 - 303 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 21, ale art. 25 și ale art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 132 alin. (1) din Regulamentul de recepţie şi înscriere în evidenţele de cadastru şi carte funciară, aprobat prin Ordinul Directorului General al **Agenției Naționale de Cadastru și Publicitate Imobiliară** nr. 600/2023, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se emite acordul Județului Cluj, în calitate de proprietar al construcției înscrise în Cartea funciară nr. 60462-C1 Jucu, cu privire la alipirea imobilelor aflate în proprietatea societății Tetarom S.A., înscrise în Cărțile funciare nr. 60461 Jucu, 60462 Jucu, 60463 Jucu și 72281 Jucu, în modalitatea propusă prin documentația cadastrală pentru alipirea terenurilor întocmită de domnul Olovina Marius - Expert Topo, cuprinsă în **anexa** care face parte integrantă din prezenta hotărâre.

**(2)** Se emite acordul proprietarului construcției - Judeţul Cluj – pentru înscrierea în evidențele de cadastru și publicitate imobiliară a documentaţiei cadastrale menționate la alineatul (1).

**Art. 2. (1)** Se mandatează Președintele Consiliului Județean Cluj pentru semnarea documentelor notariale, precum și a documentelor necesare depunerii la Oficiul de Cadastru și Publicitate Imobiliară Cluj a documentațiilor cadastrale elaborate pentru imobilele care face obiectul prezentei hotărâri, dacă este cazul.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică, precum și societatea Compania de Apă Someș S.A. și societatea Tetarom S.A.

**Art. 4.** Prezenta hotărâre se comunică Direcției Juridice; societății Compania de Apă Someș S.A., societății Tetarom S.A., Biroului Notarului Public Handra Călugăr Diana, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 34 din 7 februarie 2024**

*Prezenta hotărâre a fost adoptată cu 32 de voturi “pentru”,* *iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*